આ વખતે દશેરાની બે તિથિ હોઈ લોકોમાં અસમંજસ સર્જાતા દાહોદમાં કેટલાક સ્થળે આઠ અને ક્યાંક નવ દિવસ નવરાત્રિનું આયોજન હતું. કેટલાક વિસ્તારમાં ગુરુવારે અને ક્યાંક શુક્રવારે દશેરાની ઉજવણી થઇ હતી. ગુરુવારે દાહોદના ગુજરાતીવાડ વિસ્તારમાં સતત 31 મા વર્ષે ખૂબ જ ઉત્સાહભેર રાવણદહન કાર્યક્રમ યોજાયો હતો. આ વર્ષે અત્રે આશરે 20 ફૂટ ઉંચો રાવણ બનાવાયો હતો. આ સાથે દાહોદના ગોદીરોડ ખાતે સુધરાઇ સભ્ય લખન રાજગોરની આગેવાનીમાં તેમજ ગોવિંદનગર, સિદ્ધેશ્વરી સોસાયટી, કાલકા માતા મંદીર અને નગર પાલિકા ખાતે પણ રાવણ દહન કરાયું હતું.જ્યારે શુક્રવારના રોજ ફ્રિલેન્ડગંજ વિસ્તારના સી સાઇડ અને સાત રસ્તા ખાતે રાવણ દહન થયું હતું.